Ožkiniai (Vilnius)
Ožkiniai – Vilniaus miesto dalis, esanti į rytus nuo Naujųjų Verkių ir į šiaurę nuo Verkių Riešės, dešiniajame Neries krante. Yra parduotuvė, dvi stotelės (Ožkiniai, Ožkinių žiedas – aptarnauja 35 ir 65 autobusai). Ožkiniai išaugę iš rėžinio kaimo, kurio struktūra iš dalies išlikusi. Likę keli tradiciniai gyvenamieji namai ir klojimai. Pietuose ribojasi su Staviškėmis, vakaruose su Babiniais, šiaurėje pereina į Kryžiokus. Į šiaurę nuo Ožkinių Neryje yra rėva (sėklius) ir 3 salos. Seniau minimos 3 rėvos prie Ožkinių – Patvartė, Kiaulebraščiai ir Oškinka.